Maria Solheim

For håndballspilleren ved samme navn, se Maria Solheim (håndballspiller)
 
Maria Solheim (født 19. januar 1982) er en nordnorsk musiker bosatt i Vestfold.

Kunstnerisk virke

Barndom og ungdom 
Hun vokste opp i Alsvåg i Øksnes i Vesterålen, Nordland, og ble som tidlig tenåring med i skrivesirkelen «Slipp språket løs» ledet av blant andre Lars Saabye Christensen. Hun begynte som freelance-journalist for to regionale aviser allerede som 15 åring.

Da Maria var 14 år begynte hun å skrive musikk, og hun ble oppdaget av Bengt Egil Hanssen som 15-åring.

Den første platekontrakten 
I 1999, 17 år gammel, fikk hun platekontrakt med Kirkelig Kulturverksted. Hennes første plate, Barefoot, ble sluppet to år senere, og høstet gode kritikker. Musikken var akustiskbasert med tekster og melodier skrevet av Solheim selv.

Musiker og låtskriver 
Etter debutplaten har Solheim gitt ut fem soloalbum i perioden 2001–2012. I tillegg til sin egen solokarriere har hun vært gjesteartist på plater til bl.a. Minor Majority, Folk & Røvere, Silver, Benea Reach og kronprinsesse Mette-Marits salmeabum Sorgen og gleden.

Hun har vært låtskriver for NRK Super. Hun var også en av artistene som ble invitert til å opptre under prinsesse Ingrid Alexandras dåp i 2004.

Hun skrev sangene til juleforestillingen Den fjerde vismann, som hadde premiere i 2010. 

Hun sang «Mitt lille land» og «Barn av regnbuen» under rosemarkeringen etter terrorangrepene i Norge 2011 på Rådhusplassen i Oslo 25. juli 2011.

Hun var sanger og skuespiller i konsertforestillingen om Lina Sandell, som ble fremført blant annet under Festspillene i Harstad i 2012 og under Olavfestdagene i Trondheim i 2012. Forestillingen hadde premiere under den internasjonale kirkefestivalen i Tromsø høsten 2011, med Ketil Hoeg fra Hålogaland Teater som regissør. 

I 2012 gav hun ut albumet In The Deep der Henry Olsen (Primal Scream, Velvet Underground) spilte en stor rolle i arrangering og produsering, sammen med produsent Nick Terry (turboneger, The libertines). 

Sammen med Silje Sirnes Winje ga hun i 2019 ut albumet Bråkebøttebaluba. For albumet fikk de Spellemannprisen 2019 i klassen barnemusikk.

Forfatter, illustratør og kunsthåndverker 
Solheim har vært fast gjesteskribent for Vårt Land gjennom 7 år. I 2006 gav hun ut boken Den lille Kaosboken på Lunde Forlag, og hadde en brukskunstutstilling under Hamsundagene i Nordland samme år. 

Maria jobber også som skribent og illustratør, og har publisert artikler, essays, illustrasjoner og dikt for blant andre Vårt Land, Dagbladet, diktboken Den vesle badekarboka (2005), diktsamlingen Ren Lykke (2012) og ungdomsboken 157 bønner (2015).

Priser og utmerkelser 
Albumet Behind Closed Doors ble nominert til Spellemannprisen 2002 i klassen «popsolist» og Frail ble nominert til Spellemannprisen 2004 i klassen «kvinnelig artist». Det britiske musikkbladet Mojo kåret hennes album Frail til et av de beste singer-songwriter album i 2004.

I 2010 fikk hun platinaplate for singelen Rom for alle, som ble utgitt for inntekt til Kirkens Bymisjon.

I 2013 mottok Maria Solheim Statens kunstnerstipend.

Annet 
Hun var en av finalistene i TV Norges programkonsept 71° nord - Norges tøffeste kjendis i 2010.

Diskografi

Album 

Barefoot (2001)
Behind Closed Doors (2002)
Frail (2004)
Will There Be Spring (2006)
In the Deep (2012)
Kaptein Snabelbæsj og hjertetyven (2016), med Silje Sirnes Winje
Stories of New Mornings (2018)
 Bråkebøttebaluba (2019), med Silje Sirnes Winje
The Bird Has Flown (2021)

Singler 

Barefoot (2001)
Lady of My Life (2001)
Suspicion (2001)
Two Minutes and Ten Hours (2002)
Richard (2002)
Helt perfekt/Medisin (2003), med Folk & Røvere
Too Many Days (2004)
The Snow Has Killed (2004)
Mr. Iceman (2004)
Where Do People Go (2006)
Wildest Day/Ocean Needs Water (2007)
Rom for alle (2009), med Hans-Erik Dyvik Husby
Trompesang (2012), med Silje Sirnes Winje
Stjerna (2016), med Silje Sirnes Winje
Ei kvinnehand (2017)
I Wish I Were In a Band (2017)
Emelie (2018)

Deltar på 

 Music Export Norway: Norway Now – Popkomm 2001 (2001)
 Fete Hits: Heart of Gold – 20 skandinaviske sanger fra hjertet (2001)
 Music Export Norway: Norway Now – Midem 2002 (2002)
 Zillo: ZilloScope: New Signs & Sounds 05/02 (2002)
 Eyefi: Eyefi 5/2002 (2002)
 Strange Ways: Strange Works 2 (2002)
 Hot Records: Into the Hot (2002)
 Frelsesarmeen: Stolpesko (2002)
 Folk & Røvere: Bagateller (2003)
 Astan Magazin: Astan 16 (2003)
 Kirkelig Kulturverksted: Salmer for Gud og hvermann (2003)
 Extol: Synergy (2003)
 Twah!: Seka ("Sister") Vol. 3 – A Songwriters Benefit for the SEKA Recreation House for Women and Children (2003)
 Astan Magazin: Astan 17 (2003)
 Folk & Røvere: Sommer hele året (2004)
 Silver: Angels Calling (2004)
 Silver: White Diary (2004)
 Music Export Norway: Norway Now – Pop (2004)
 Music Week: Go North 2004 (2004)
 Orkus: Orkus Compilation 2 (2004)
 TV-aksjonen 2004: Hjerterom – Bøssebæreroppfordringer (2004)
 Meister: I Met the Music (2004)
 Forente artister: Venn (2005)
 Music Export Norway: Norway Now – Pop (2005)
 EVA Records: Songs of Norway (2005)
 Music Week: Norway Now 2005 (2005)
 Kirkelig Kulturverksted: Kirkelig Kulturverksted – The No. 1 Norwegian Label 2005 (2005)
 Music Export Norway: Norway Now Pop 2. Edition (2005)
 Amerika: The Good Luck (2005)
 The Loch Ness Mouse: 11–22 (2005)
 Mujaji: On a Bridge Between Clouds (2005)
 Minor Majority: Alison/Keep Coming (2006)
 Minor Majority: Reasons to Hang Around (2006)
 Kirkelig Kulturverksted: Kirkelig Kulturverksted – The No. 1 Norwegian Label 2006 (2006)
 Hacate Entertainment: Sonic Truth – HEG Sampler 2007 (2007)
 Minor Majority: Live Your Life as You Look/Keep Coming Around (2007)
 Tigerbombs: Things That Go Boom (2007)
 Music Export Norway: Norway – Singer Songwriter (2007)
 Musikkoperatørene: Musikkoperatørene Sampler 2007 (2007)
 Minor Majority: Candy Store (2007)
 Rock & Folk: Monster CD No. 21 (2008)
 Kirkelig Kulturverksted: Sorgen og gleden – H.K.H. Kronprinsesse Mette-Marits utvalgte salmer (2008)
 Benea Reach: Alleviat (2008)
 McMusic: Sløv i skyggen – den store norske sommerplata (2008)
 Kirkelig Kulturverksted: Kirkelig Kulturverksted – The No. 1 Norwegian Label 2008 (2008)
 Tore Thomassen: Sangen om Maria – et syngespill (2010)
 Kaizers Orchestra: Philemon Arthur & the Dung (2010)
 Kaizers Orchestra: Violeta Violeta Volume I (2011)
 Strange Ways: Strange Ways – Compiled by Michelle Records (2011)
 22. juli 2011: Mitt lille land (2011)
 Lillepri: Lillepri – Sangene fra TV-serien (2012)
 Benea Reach: Possession (2013)
 Lillepri: Lillepri sesong 2 – Sangene fra TV-serien (2013)
 Folk & Røvere: Yess, det er sommer! (1996–2014) (2014)
 Lillepri: Lillepri sesong 3 – Sangene fra TV-serien (2014)
 Trygve Skaug: Sanger du skal få når jeg dør (2017)
 Paal Flaata: Love and Rain: The Athletic Sessions (2017)

Referanser

Eksterne lenker 
 
 
 
 
  Maria Solheim på VG-lista

Norske sangere
Norske gitarister
Musikere tilknyttet Kirkelig Kulturverksted
Personer fra Øksnes kommune
71° nord-deltakere
Vinnere av Spellemannprisen
Deltakere i Melodi Grand Prix 2021
Deltakere i Melodi Grand Prix